**YOUCAT for Kids – Hefte D – Samling 1, Økt 2**

**Hovedtema:** Bibelen

**Øktens tema:** Skapelsen, vitenskapen og de Guds to pakter

**Læringsmål (henger sammen med spørsmål 1 – 12 i YOUCAT for Kids)**

* Å lære å se sammenhengen mellom kristendommen (spes. Skapelsen) og vitenskapen.
* Å lære om Den gamle og Den nye pakt.

**En kort oversikt over gjennomføringen:**

1. Opprop, samtale, litt lek/noe morsomt/sosialt
2. Sammenhengen mellom Det gamle og Det nye testamentet, og om et par profeter – evt. film
3. Å bevise at Gud ikke finnes: Gruppearbeid
4. Litt historie: Galileo Galilei – Da kirken møtte vitenskapen
5. Litt naturfag: Fysikkforsøk i Galileos ånd

**Du trenger:**

* Forslag til bli-kjent-leker: [YOUCAT for Kids – 4-7 klasse – Bli Lys!](https://blilys.no/katekese/youcat-for-kids-4-7-klasse/)
* Gud og vitenskapen – En ressurs for kateketen: <https://www.nrk.no/ytring/vitenskapelige-argumenter-for-gud-1.11650137>
* Ressursark: Gud og vitenskapen (R)
* Filmer om profetene Jesaja og Jeremia: <https://www.youtube.com/watch?v=Vi-cHirT1UY> + <https://www.youtube.com/watch?v=luFqQ_W0SvM>
	+ Kateketressurs om Jesaja og Jeremia: <https://bibel.no/om-bibelen/laer-om-bibelen/bibelsk-persongalleri/jesaja?gclid=EAIaIQobChMItLaipJKjgwMV3mSRBR0foQESEAAYASAAEgJ3w_D_BwE> + <https://bibel.no/om-bibelen/laer-om-bibelen/bibelsk-persongalleri/jeremia>
* Spørsmål til gruppearbeid (R)
* En kort presentasjon av Galileo (R)
* Info om Galileo Galilei: <https://snl.no/Galileo_Galilei>
* En kort film om Galileo Galilei (kan settes til norsk tekst): <https://www.youtube.com/watch?v=REUdlA44vuY>
* To fysikkforsøk:
* Galileis huske - <https://www.naturfag.no/forsok/vis.html?tid=1773297>
* Sklier: Galileos eksperiment - <https://www.naturfag.no/forsok/vis.html?tid=20348&within_tid=20220>

**Gjennomføringen av økten**

* + 1. **Opprop, samtale, litt lek/noe morsomt/sosialt**

Se det som står i punkt 1 i Økt 1 om lek og navnelapper. Har dere allerede gjort noe av alt dette, kan dere hoppe over punkt 1 i denne økta.

Husk at det er viktig å si barnas navn ikke bare én gang, men flere ganger i løpet av økten. Opprop er ikke kun for å føre barna på en liste (hvem som er til stede og hvem som ikke er det), man gjør det like mye for at barna skal føle seg inkludert ved å høre sitt navn ropt opp. Lek, med fokus på å gjøre noe sosialt – noe som gjør at barna har det hyggelig sammen, blir kjent og blir tryggere på hverandre – er uhyre viktig! Barna vil ønske å komme tilbake hvis de får venner i katekesen og hvis det som foregår der er noe de trives med. Da blir innlæringen også bedre.

* + 1. **Gud og vitenskapen**

Hva om en av deres venner sier dette til dem?

* + - * **Hvordan kan vi bevise at Gud finnes?**

Del barna i grupper på ca. 3 – 4, og be dem diskutere dette spørsmålet. **Tilleggsspørsmål:** Ville de svart annerledes til en voksen som stilte dette spørsmålet? Hvorfor og eventuelt hvordan?

Kanskje trenger de 5 – 10 minutter (+/-) for å snakke sammen i gruppene om dette. Du bør følge med på at det ikke blir for mye dødtid, og samtidig at du ikke stopper dem for tidlig i disse gruppesamtalene/-diskusjonene.

Snakk sammen om dette i plenum. Bruk gjerne ressursarket (R) mens du gjennomgår med dem.

* + 1. **Sammenhengen mellom Det gamle og Det nye testamentet, og om et par profeter – evt. Film**

Snakk sammen om forskjellen på Det gamle og Det nye testamentet. Snakk også gjerne litt om de forskjellige bøkene og brevene som finnes. Velg ut kun noen av de mest kjente/viktigste. Det er viktig da å få med Moses og de 10 bud og – naturligvis – historien om Jesu fødes, død og oppstandelse. Har du med dette, kan dere også snakke om Den gamle og Den nye pakt.

Det er også lurt å nevne profetene Jesaja og Jeremia. Se gjerne Bibelprosjektfilmene om de to profetene (R).

Tilhørende gjennomgangen om de to testamentene og de to profetene finnes et oppgaveark. Bruk det gjerne.

* + 1. **Litt historie: Galileo Galilei – Litt kirkehistorie: Da kirken møtte vitenskapen**

Hvis dere ønsker å gjøre punkt 5, kan det være lurt å fortelle kort om hvem Galileo Galilei var. I ressursene (Du trenger) ser du noen nettlenker, og på blilys.no får du en kort oversikt/biografi om hans liv (R).

Dere må gjerne se den korte tegnefilmen om Galileo også. Den avslutter med å legge vekt på at Bibelen og Kirken (og troen) trenger Vitenskapen.

* + 1. **Litt naturfag: Fysikkforsøk i Galileos ånd**

Før du går videre: Vi minner om at vi alltid legger opp til mer stoff enn det du/dere mest sannsynlig greier å gjennomføre på en vanlig katekesesamling/-økt. Har du ikke tid til å gjøre noen av disse fysikkforsøkene, så husk likevel å finne noe aktivitet til samlingen/økten med katekesegruppa. Har du inkludert en lek, så er det toppers! Hvis dere gjør et av disse forsøkene, så har du også inkludert noe praktisk, og det er kjempebra!

De to forslagene til fysikkforsøk finner du lenker på under «Du trenger». Det er viktig å sjekke at du har utstyr og plass til å gjennomføre slikt før du kaster deg og katekesebarna inn i dette.